# AKL

### Straipsnis iš Vikipedijos, laisvosios enciklopedijos.

AKL Logo

Atviras kodas Lietuvai (AKL) – tai visuomeninė organizacija (asociacija), užsiimanti laisvų programų populiarinimu Lietuvoje.

## [taisyti] AKL tikslai

- Skleisti ir populiarinti atvirojo kodo, laisvų programų idėją Lietuvoje.
- Užtikrinti nuolatinę galimybę vartotojui iš lietuviškų šaltinių gauti atviro kodo programas, atnaujinimus, mokymus ir paslaugas.
- Vienyti ir stiprinti atvirojo kodo programų profesionalų bendruomenę.

## [taisyti] Istorija

Judėjimas „Atviras kodas Lietuvai“ (AKL) gimė kelioms dešimtims IT specialistų švenčiant Linux dešimtąjį gimtadienį, 2001 metų vasaros pabaigoje.

2001 metų pabaigoje pradėtas kryptingas darbas, siekiant paskatinti atviro kodo programų naudojimą Lietuvoje.

Parodoje „Infobalt 2002“ AKL pristatė pirmą savo projektą – „Laisvų programų CD“. Šis darbas Infobalt rengiamame geriausio metų gaminio konkurse pripažintas metų iniciatyva.

2003 m. vasario 23 d. buvo sukviestas steigiamasis susirinkimas, kuriame patvirti visuomeninės organizacijos įstatai, pasirinkta valdymo forma, išrinktas prezidentas, 5 valdybos nariai ir revizorius. Netrukus organizacija oficialiai įregistruota.

2003 ir 2004 metais AKL taip pat dalyvavo „Infobalt“ parodose, kur buvo pristatyti „Laisvų programų CD2“ ir Baltix GNU/Linux operacinė sistema.

## [taisyti] Nuorodos

- Oficialus organizacijos puslapis

Rodomas puslapis "http://lt.wikipedia.org../../../a/k/l/AKL_ef7f.html"

Kategorijos: Lietuvos organizacijos | Visuomeninės (nepelno) organizacijos | Laisva programinė įranga

##### Views

- Straipsnis
- Aptarimas
- Dabartinė versija

##### Paieška